## Prima súťaž 2020

Štatút súťaže – Tento štatút súťaže je jediným dokumentom, ktorý záväzne upravuje pravidlá spotrebiteľskej súťaže: „Prima súťaž 2020“ konanej v dňoch 2.11.-30.11.2020

*1. Usporiadateľ súťaže*

Usporiadateľ súťaže, ďalej ako „usporiadateľ“, je Spiš Market spol. s r.o. so sídlom: Šafárikovo nám. 1, Spišská Nová Ves, 052 05. Usporiadateľ dáva do platnosti tieto pravidlá súťaž, ďalej len ako „pravidlá“.

*2. Cieľ súťaže*

Cieľom tejto súťaže je podpora predaja mäsa a mäsových výrobkov spoločnosti Spiš Market spol. s r.o.. Súťaž sa uskutoční len v sieti maloobchodných predajní Spiš Market spol. s r. o.. Zapojiť sa do súťaže môže každá fyzická osoba nad 18 rokov s trvalým bydliskom na území Slovenskej republiky.

*3. Termín trvania súťaže a jej propagácia*

Súťaž bude prebiehať v termíne od 2.11.2020 do 30.11.2020. Losovanie výhercov sa uskutoční 6.12.2020 u usporiadateľa súťaže na Šafárikovom nám. 1 v Spišskej Novej Vsi, kde výhercom sa stane náhodne vybraný účastník na základe losovania.

Propagácia súťaže bude prebiehať na všetkých predajniach prostredníctvom oznamovacích plagátov, na webovej stránke usporiadateľa [www.spismarket.sk](http://www.spismarket.sk) a na Facebookovom profile spoločnosti s názvom Spiš Market, spol. s r.o.

*4. Pravidlá súťaže*

Do súťaže sa môže zapojiť každá fyzická osoba s trvalým bydliskom na území Slovenskej republiky nad 18 rokov, ktorá uskutočnila nákup jedného z výrobkov Prima klobásky na pečenie, Prima klobásky jemne pikantné, Prima roláda 1200gr., Prima roláda Mini 800gr., v predajni Spiš Market spol. s r.o.. Pri zaplatení zákazník dostane od obsluhy formulár na vyplnenie, ku ktorému pripne kópiu pokladničného bloku pre overenie nákupu. Formulár spolu s pokladničným blokom následne vhodí do špeciálne označenej škatule, ktorá sa bude nachádzať v každej predajni. Formulár je potrebné vyplniť celý a s pravdivými údajmi. Ani jeden z účastníkov súťaže nie je limitovaný počtom nákupov. Zo súťaže budú vylúčený zamestnanci spoločnosti Spiš Market.

Súťaž bude rozdelená do dvoch základných častí. Prvá časť zahŕňa losovanie výhercov z každej predajne zvlášť, kde výhrou bude 100 kusov poukážok na nákup mäsa a mäsových výrobkov v predajni Spiš Market v hodnote 10€.

V druhej časti sa všetky formuláre účastníkov súťaže spoja do jedného koša a z tohto sa budú losovať 3 hlavné ceny.

3 hlavné ceny:

1. 3 x 100€ poukážka na nákup v predajniach Spiš Market

*5. Výherca a odovzdanie výhry*

Výhercom sa stane účastník súťaže, ktorý bol vylosovaný dňa 6.12.2020 a ktorý splnil všetky pravidlá súťaže. Výsledky súťaže sú konečné a nie je možnosť odvolania. Výherca, ktorý si neprevezme výhru v stanovenom čase nemá nárok na náhradnú výhru. Vyhrať môže iba účastník, ktorý splnil podmienky súťaže. Ak sa nepodarí s výhercom skontaktovať, ak sa výhry vzdá alebo nejako inak odoprie súhlas s odovzdaním ceny, výhru získava vylosovaný náhradník. V prípade, ak sa aj náhradníkovi nepodarí odovzdať výhru, cena prepadáva v prospech usporiadateľa.

Usporiadateľ si vyhradzuje právo zamietnuť odovzdať výhru výhercovi v prípade, ak:

* výherný formulár je nesprávne vyplnený
* výherca sa nepreukáže dokladom totožnosti pri odovzdávaní cien
* vyplnený formulár je bez pokladničného bloku
* sa nepodarí skontaktovať s výhercom do 14 dní

*6. Súhlas s poskytovaním osobných údajov*

Zaregistrovaním sa do súťaže účastník súhlasí so spracovaním osobných údajov v zmysle zákona č.122/2013 Z.z. o ochrane osobných údajov a o zmene a doplnení zákonov so spracovaním osobných údajov. Poskytnuté údaje slúžia výlučne na zbieranie, spracovanie, uchovávanie a následné používanie na marketingové účely usporiadateľa počas trvania súťaže, ako aj po jej ukončení na nevyhnutný čas. V prípade, ak účastník po skončení súťaže nebude súhlasiť s využívaním jeho osobných údajov na marketingové účely, môže písomne alebo elektronicky kontaktovať usporiadateľa na e-maily [marketing@spismarket.sk](mailto:marketing@spismarket.sk).

Pri zaregistrovaní sa do súťaže súťažným formulárom, účastník prejavuje súhlas s pravidlami súťaže.

*7. Záverečné ustanovenia*

Výhry sú konečné a nie je možné ich vymáhať. Účastníci nemôžu požadovať iné ceny ako ustanoví usporiadateľ. Výhru nie je možné zameniť ani za jej peňažnú hodnotu. Usporiadateľ nie je zodpovedný za akékoľvek riziká a záväzky týkajúce sa výhry a jej užívaním. Usporiadateľ má právo meniť alebo nejako inak doplniť podmienky súťaže.

26.11.2020 v Spišskej Novej Vsi

Spiš Market spol. s r.o.